কক্সবাজারের মহেশখালীতে সন্ত্রাসীরা বদিউল আলম নামে এক পান চাষীকে কূপিয়ে হত্যা করেছে। প্রত্যক্ষদর্শী ও পুলিশ জানায়, উপজেলার কালারমারছড়া ইউনিয়নের বড় ছড়া  নামক পাহাড়ী এলাকায় পানের বরজে কাজ করার সময় বিকেল ৩ টার দিকে ৮/৯ জন সন্ত্রাসী দা, কূড়াল নিয়ে এলো পাতাড়ী কূপাতে থাকে বদিউল আলমকে। এসময় তার চিৎকার শুনে আশপাশের পান চাষীরা এগিয়ে আসলে হামলাকারীরা পালিয়ে যায়। পরে বদিউল আলমকে উদ্ধার করে পাহাড় থেকে হাসপাতালে নেয়ার পথে তিনি মারা যান। পুলিশ লাশ উদ্ধার করেছে।